مصنوعی سورج

مصنوعی سورج 
 تعارف 
جرمنی دے بعد ہن چین دے ہیفائی انسٹی ٹیوٹ آف فزیکل سائنسز دے  محقق وی مصنوعی سورج بنانے وچ مصروف نیں۔ مصنوعی سورج دراصل اک ایٹمی ری ایکٹر اے جو بالکل اسے انداز نال کم کردا اے جداں سورج کم کدتا اے۔ اِنہاں دا دعویٰ اے کہ ایہ زمینی سورج(مطلب بیسڈ سن اسٹیمیولیٹر) 10 کروڑ ڈگری سینٹی گریڈ دا درجہ حرارت پیدا کرنے دی صلاحیت رکھدا اے جو حقیقی سورج نال چھ گُنا زیادہ گرم ہوئے گا۔

زمین تے نیوکلیئر فیوژن دا عمل شروع کرنے دے لئی کم از کم 10 کروڑ ڈگری سینٹی گریڈ درجہ حرارت دی ضرورت ہوندی اے تے ایہ مصنوعی سورج اس قدر توانائی پیدا کرنے دی مکمل صلاحیت دا حامل اے۔تاہم ایہ امر دلچسپی نال خالی نہیں کہ چین نیوکلیئر فیوژن نال متعلق اپنے تجربات دے لئی مصنوعی سورج دی اصطلاح استعمال کر رہا اے۔لیکن اسنوں مصنوعی چاند دی طرح خلا وچ نہیں بھیجیا جائے گا۔
 طریقہ کار 
چینی محققاں نے2006 وچ ایکسپیری مینٹل ایڈوانسڈ سپرکنڈکٹنگ ٹوداماک(ایسٹ) فیوژن ری ایکٹر قائم کیتا سی۔ نیو کلئیر فیوژن دے اس طریقہ کار وچ دو ہائڈروجن ایٹمز اک دوسرے دے نال مل کے ماحول دوست توانائی پیدا کردے نیں۔ماہرین دا کہنا اے کہ مذکورہ طریقے نال پیدا ہونے والی توانائی روز بروز توانائی دے ختم ہوندے ذخائر دا مناسب حل ثابت ہوگی۔محققاں نے جاری کییے گئے حالایہ بیان وچ کہا کہ نیوکلیئر فیوژن توانائی دے حصول دا بہترین طریقہ اے۔ انہاں نے دسیا کہ نیوکلئیر فیوژن وچ خام مال دے طور تے درکار ڈی ٹیریم تے ٹریٹیم سمندر وچ وافر مقدار وچ موجود نیں۔نیوکلئیر فیوژن دے علاوہ ڈی ٹیریم تے ٹریٹیم کوئی تابکاری مواد پیدا نہیں کردے اس لئی ایہ ماحول دوست نیں۔
 مقاصد 
ماہرین دے مطابق ایہ مصنوعی سورج مستقبل وچ نیوکلیئر فیوژن دا زبردست تے سستا ترین ذریعہ ثابت ہوئےگا۔ایہ ایجاد اس پراجیکٹ دا حصہ اے جس دے تحت جوہری فیوژن نال صاف تے اچھی توانائی حاصل کیتی جاسکے۔ منیا جا رہیا اے کہ اس مصنوعی سورج نال فوسل ایندھن تے انحصار گھٹ ہوئےگا۔ ایہ وی منیا جا رہیا اے کہ اِس سورج وچ پیدا کیتی گئی جوہری توانائی نوں خاص تکنیک نال ماحول دوست سبز توانائی تے بجلی پیدا کیتی جا سکے گی۔ ماہرین دا کہنا اے کہ مذکورہ طریقے نال پیدا کیتی جانے والی روز بروز ختم ہوندے ذخائر دا مناسب حل ثابت ہوئےگی۔ دنیا بھر دے سائنسداناں دے درمیان دنیا دا پہلا فعال نیوکلئیر فیوژن ری ایکٹر بنانے دا مقابلہ جاری اے۔

ہور ویکھو
مصنوعی چند

 حوالے 
https://futurism.com/pentagon-darpa-intercepting-hypersonic-nukes

http://english.hf.cas.cn/new/news/rn/201811/t20181113_201186.html

https://radiichina.com/chinas-artificial-sun-just-hit-100-million-degrees-celsius/

https://interestingengineering.com/china-develops-artificial-sun-that-reaches-100-million-degrees-celsius 

https://www.indiatoday.in/education-today/gk-current-affairs/story/how-china-s-artificial-sun-is-an-efficient-alternative-to-our-sun-1392273-2018-11-20

https://futurism.com/artificial-sun-china-temperature-record

https://weather.com/news/trending/video/chinas-artificial-sun-reaches-180-million-degrees-fahrenheit/

https://www.scmp.com/news/china/science/article/2173666/chinas-artificial-sun-galaxies-away-solving-earths-energy-needs

گٹھ:چین
گٹھ:سائنس